《送蔡良医孟颐致仕桐川》
明代·曹义

京国交游二十年，邻居犹喜往来便。书灯几乞丹炉火，茶灶频分橘井泉。

正拟悬壶施妙术，那堪解组赋归田。一樽送别都门道，后夜相思月满天。

作者简介：（1390—1460）明扬州府仪真人，字敬方。正统中以燕山左卫指挥佥事累功至都督佥事，副巫凯守辽东。凯卒，代为总兵官。数与兀良哈战，进都督同知，累官左都督。在边二十年，谨守边陲，辽人安之。英宗复辟，封丰润伯。